## Møtebok/protokoll for Askim menighetsråd

|  |  |
| --- | --- |
| **Møtedato:** | 09. september 2021 |
| **Møtetid:** | Kl 17.00 |
| **Møtested:** | Bøndenes Hus |

**Til stede fra menighetsrådet:** Espen Halvorsen, Ida Marie Nielsen, Thor Hals, Eva Witzøe, Marit Fredheim, Markus Andre Hågensen, Arne Lein, Preben Hodt (fungerende sokneprest), Gunnlaug Brenne (FR)

**Forfall:** Ann-Christin Wøyen, Odd Kenneth Sydengen, Erik Greibesland

**Saksliste**

**MR-sak 45/2021 Godkjenning av innkalling og protokoll fra forrige møte.**

*Vedtak:* Innkalling og protokoll ble godkjent.

**MR-sak 46/2021 Status drift/personal v/fungerende sokneprest**

*Saken gjelder:* Magne har startet på sin studiepermisjon, og i denne perioden vil Preben være fungerende sokneprest, og møter da for Magne også i MR. Vi får en kort orientering om status i forkant.

*Drøfting:* Geir Braadlie har fratrått sin stilling, og Bent Reidar Eriksen vikarierer nå i en 50% stilling. Trosopplærer Anja Rio har også sluttet, og Nancy Wakasa Hansen er ansatt i et 60% engasjement. Hun har studert menighetspedagogikk på MF. Carl Otto fungerer i 80% stilling og Marita har fortsatt 30%. Babysang og småbarnsang fungerer bra. Konf.camp. ble gjennomført i Askim august og var vellykket. Forrige søndag var det kirkekaffe på prestegården. Kirkekroa starter opp igjen 21. september. Pga koronareglene vil det ikke bli servert middag, bare gratis kaffe og vafler. Kirkekroa har ingen mangel på frivillige medhjelpere. Mye av ungdomsarbeidet faller på Carl Otto, og en del også på Marita og Preben. Når det gjelder engasjementet på Løkentunet, har vi hatt hittil vært der på søndager. Det fungerer bedre på hverdager, og vi ønsker å få til dette fremover. 30. oktober blir det dåpslørdag. Senkeapparatet som ble vedtatt innkjøpt, er nå kommet. Bjørn Brustugun har permisjon. Terje Stenholt fungerer.

*Vedtak:* Orienteringen tas til etterretning.

**MR-sak 47/2021 Orienteringssak fra AU – møte med styret i Normisjon Askim**

*Saken gjelder:* Styret i Normisjon var invitert til siste AU-møte. Dag Wengen, Tormod Ropeid og Ellen Fredriksen møtte. Normisjons arbeid er rettet mer mot den eldre generasjon enn mot ungdommen. Slik fungerer det best. De har fokus på bibeltimer og undervisning. Kirken fokuserer mere på ungdomsarbeid. Normisjon vil nå prøve noe nytt som er rettet mot både eldre og yngre og som de kaller «Liv og røre». Askim menighet ønsker å bidra til å promotere dette. Normisjon bidrar gjerne med praktisk tilrettelegging av kirkens ungdomsaktiviteter. Det var enighet om at KRIK må løftes. Det var også enighet om at det var viktig å samarbeide på tvers av alle menigheter som er representert i Askim, og at vi må promotere hverandres aktiviteter. Preben har presentert dette i et felles forum uten å bli møtt med veldig stor entusiasme.

*Vedtak:* Det ble vedtatt at Askim menighet fortsatt skal støtte, bruke og promotere Normisjons tilbud om bibeltimer og undervisning. Normisjon skal fortsatt støtte menigheten praktisk i ungdomsarbeidet og på andre måter, og vi vil alle jobbe mot et tverrkirkelig samarbeid når det gjelder ungdommen i Askim.

**MR-sak 48/2021** **Oppsummering etter samtalen med ansatte under sommeravslutningen**

*Drøfting:* Spørsmålet om vi trenger en frivilligkoordinator kom opp på møtet i juni. Spørsmålet er om dette skal være en lønnet jobb eller om også denne oppgaven skal være frivillig og ulønnet. Staben må først tenke gjennom hva det er de trenger. Vi bør også se på kommunens frivillighetsmelding. Det kan være en tanke å få kirken inn som en ressurs i dette arbeidet. Vi samarbeider allerede med frivilligsentralen, bl.a. gjennom «Gode naboer», og vi har fått hjelp fra dem til kirkekaffen i prestegårdshagen i sommer. Gunnlaug tipset oss om å ta kontakt med Reidar Strand, tidligere sogneprest i Trøgstad. Han er god på det som gjelder frivillighet.

*Vedtak:* Vi utfordrer teamet og ber om en liste tilbake til MR over hvor det er ønskelig å bruke frivillige. MR må også vurdere om vi vil være med på å jobbe med rekruttering av frivillige. Uansett er det viktig med tett dialog.

Vi må satse på fellesskapsbygging i menigheten. F.eks. må vi skape god atmosfære rundt kirkekaffen bak i kirken. Her er gudstjenesteutvalget viktigere enn staben. Preben innkaller gudstjenesteutvalget til møte.

**MR-sak 49/2021 Høringssak fra Kirkerådet**

*Drøfting:* Eva hadde utarbeidet et notat om denne saken. Notatet ble gjennomgått. Frist for høringssvar er 1. desember, og det er 48 spørsmål som skal besvares.

*Vedtak:* Vi må finne fram til prinsippene i denne omfattende saken. Vi kan også vurdere å invitere Bjørn Solberg til et møte for å orientere. På vårt neste møte vil vi få se en film hentet fra kirken.no/kirkelig organisering. Etter dette vil vi skissere områder/temaer vi ønsker å vite mer om før vi utarbeider vårt høringssvar.

**MR-sak 50/2021 Nominasjonsprosess ny biskop i Borg**

*Saken gjelder:* Biskop Atle Sommerfeldt fyller snart 70 år, og arbeidet med å finne hans etterfølger er i gang. Alle MR-medlemmer kan komme med innspill, men fristen går ut allerede 12. september. Borg bispedømmeråd vil nominere fem kandidater. Når dette er klart, kan vi avgi vår stemme. De tre kandidatene med flest stemmer offentliggjøres. Kirkerådet gjør det endelige valget. Vi må levere vår uttalelse før 17. desember.

*Vedtak:* MR tar saken til orientering. Vi følger opp dette fortløpende.

**MR-sak 51/2021 Orienteringssaker/saker til oppfølging**

Gunnlaug orienterte om saker fra FR.

Først en gladmelding fra prosten. Vi har fått en god søker til den ledige stillingen etter Geir. I tillegg til dette kunne hun fortelle at det finnes midler å søke på i bispedømmet til aktiviteter i forbindelse med allehelgen, advent, jul og andre spesielle satsinger. Menighetene oppfordres til å si fra til prosten om slike tiltak.

Alle ansatte/faggrupper får tilbud om arbeidsveiledning. Preben orienterer vårt team. Det skal satses på arbeidsmiljø/kultur, HMS, psykososialt miljø etc.

Askim har til nå ikke hatt store behov for investeringer til kirkebygg, men det er nedlagt mye arbeid i kommunens middelalder-/steinkirker.

Øvrige orienterings-/oppfølgingssaker:

* Status Grøtvedt-saken. AU fått orientering fra Espen, fortsatt mye uavklart.
* Status i prosjektet rundt givertjeneste. AU fått orientering fra Espen og Magne
* Status rundt utlysning av stilling som ny prosti-/menighetsprest, annonse ligger ute.
* Protokoll fra FR-møte 21. juni 2021. Gjennomgått i AU-møtet.
* Søknad fra diakon om støtte til allehelgensaktivitet, innvilget av AU
* Søknad om leie av Grøtvedt menighetssenter, behov for å se på priser for bl.a. korttidsleie, og system for reservering. Dette må tas opp på neste møte.
* Rapport fra «sommerkafeen» på prestegården. MR-leder har svart og takket komiteen v/Marit Svinningen for dette.
* Permisjonssøknad fra Erik Greibesland studieåret 2021-22. Innstilling fra AU er at denne innvilges. Må vedtas av MR.
* Avslutning for Geir. Her er det aktuelt med enten 24. eller 31. oktober. Vi ønsker i utgangspunktet den 24. Sjekkes med Geir.
* Orienteringssaker fra IØKF – kick-off midler, Kime og TV-aksjon
* Trådløst nett er nå på plass i kapellet.

*Drøfting:* Byggesaken står i stampe. Fokus for FR er å skape ro i organisasjonen og få den til å fungere godt. FR vil komme tilbake til valg av plassering. Kommunen er ikke interessert i Grøtvedt til bruk for Mortenstua, men hvis avlastningshjemmet flyttes til Askim, kan dette endre seg. For oss er det viktig å presisere at området og bygget ved kirken tilhører oss i Askim, og at et eventuelt nytt leid lokale i sentrum ikke må være til hinder for at vi som tilhører Askim menighet, kan fortsette å være i de gamle lokalene. En modell for å spare penger kan være at alle de kirkelig ansatte får flytte tilbake til sine gamle lokaler.

Når det gjelder ansettelse av ny prostiprest 50/50 Askim/Spydeberg, får ikke begge menighetene lov til å være med i innstillingsrådet. Foreløpig vet vi ikke hvem det blir. Espen snakker med Marita og sier at vi gjerne stiller opp. Hvis begge er interessert, kan vi eventuelt trekke lodd. Leder representer rådet. I intervjurunden kan en fra hvert sted delta.

Søknad om støtte til kransebinding i forbindelse med allehelgen innvilges. Vi søker FR/bispedømmerådet om å dekke dette.

Det kommer klager på manglende rydding og vask av Grøtvedt menighetssenter etter utleie. Det er også utstyr der som ikke lenger fungerer og som må repareres eller erstattes. FR-staben må ta ansvar for utleien og alt det den fører med seg. Vi sjekker hva andre menigheter gjør med sine utleide lokaler og kommer tilbake til saken. Prising er også et tema her.

Nødlys/brann/rømning i alle kirker er utført. Snart er alarmer også på plass alle steder. Askim må melde inn behov om det som har med bygg og anlegg å gjøre snarest. Det kommer e-post om dette før budsjettet for 2022 ferdigstilles. Vi må melde behov om nytt lydanlegg. Sydveggen på kapellet trenger også oppussing.

Askim MR fikk kr 30.000 til drift i år, og vi søker om at dette videreføres neste år.

Vi sender en blomst til Marit Svinningen for hennes innsats med sommerkafeen.

Erik Greibesland innvilges permisjon fra MR i skoleåret 2021/22. Markus blir fast medlem i hans fravær.

Avslutning for Geir blir søndag 24. oktober hos Normisjon. De som kan hjelpe til, melder fra til Ida Marie.

FR har fått tildelt kr. 80.000 som skal brukes til styrking av frivillighet. Disse fordeles på menighetene, og Askim får litt i underkant av kr. 30.000.

Terje kommer på neste møte for å snakke om Kime.

TV-aksjonen anmoder om at kirkeofferet 24. oktober går til aksjonens formål.

Møtet hevet klokka 21.20

Espen Halvorsen (sign.)

Leder i rådet

Marit Fredheim

Sekretær i rådet